Akhirnyo salosai juo proyek PAMSIMAS di kampong kito. Tiok2 uma la punyo pancuran, la bisa untuak mambasuh pinggan, tompek bauduk, manyauk ai, mandi jo ka jamban.
Menurut keterangan Pak Jorong kito, Marsoni, SAg (Wali Jorong Koto Ronah) Jum’at 19 Februari 2010 di Masjid Mujjahidin Koto Ronah; bahwosanyo tiok2 uma diwajibkan mambuek WC, kalo ndak dibuek, ai PAM nyo akan disegel, alias ndak kadinuik in ai ka uma inyo. Tujuan program adola untuak meningkatkan kesehatan dan kesejahteraan masyarakat Koto Alam. Supayo jan banyak juo le masyarakat kito nan mudah konai panyakik. Mako dari itu bagi nan la punyo WC ndak parolu le balari2 ka Lubuk Alai, Palo Bondoh, Lubuk Kanca, Batu Ampoh atau Lubuk Batin dek tasosak cighik. Kini la bisa diojan di balakang uma surang2. Nan paya2 mandi dek ai godang kowuh atau banyak cighik anyuik, kini la bisa mandi batimbo di uma surang2. Induk2 nan kodok bacaghan tagak dek bacobuik manyauk ai, kini la bisa manyauk ai di uma surang2.
Nan lobih pentiang nampak dek awak, induk2 nan biaso bagunjiang sakotu di ai, kini la jaghang le tadongoh tagak dek batang ai la longang. Pareman2 kurang aja nan kojonyo manyibuak urang mandi, kini la kehilangan tompek beraksinyo. Anak2 ketek la jaghang pulo le nan konai tukak, sobob biasonyo panyakik2 kulik tu manular di ai godang. Dan sepenuhnyo batang2 ai kampong kito dapek dimanfaatkan secara optimal untuak sistem irigasi (pengairan) sawah2 kito, nan akan meningkatkan hasil pertanian kampong kito. Samoga berjalan lancar…. Aamiin….
Filed under: Kaba Barito, Keadaan Kampong |
min_Latn min_Latn min_Latn min_Latn